Indlægaf PellX21 » 07 feb 2016 10:16 Tak det vil jeg lige undersøge.
Indlægaf PellX21 » 08 feb 2016 18:40 Fik målt lidt op, det går ikke med både vvb og aku-tank - så løsningen bliver veksler med buffer og elvarmelegeme. Umiddelbart venter jeg lige med tilkøb af intelligent styring, jeg vil se hvad jeg får ud af en alm. føler i tanken og de muligheder, der er med pellx egen styring og det døgnur jeg har.tak for tilbuddet Newpas med ebay-link - men jeg har en føler liggende til formålet, som jeg fik med i handlen i sin tid.
Indlægaf PellX21 » 11 feb 2016 19:38 I en anden tråd blev jeg mindet om, at jeg jo havde gulvvarmeshunt.... lidt pinligt, men det her er ikke min stærke side, det må jeg indrømme.500l tanken er moslet på plads, føleren til tanken har jeg - så nu vil jeg se mig om efter lidt ekstra stumper, elvarmelegeme og så et eller andet til erstatning for den gamle metro-combi - lige på det område er jeg ikke afklaret endnu, men der er også lidt tid til sommer.Jeg er spændt på at se, hvor meget træpilleforbruget kommer til at falde.
Indlægaf PellX21 » 20 feb 2016 18:11 Hej igen. Jeg fandt ud af at en kvalitets varmtvandsbeholder kostede stort set det samme, som den varmtvandsstation jeg havde kig på - så jeg valgte altså veksleren, og har også fået anskaffet mig en 6kw elpatron og lidt ekstra glasuld og flamingokugler. Jeg får ikke gjort mere ved det før sommer, men skal nok vende tilbage når der er lidt erfaringer at skrive ud fra.Tak for hjælpen til jer her i tråden og andetsteds, jeg kan jo desværre se at der ikke er så mange Pellxejere at dele erfaringer med, men jeg holder lige fast i den her tråd og følger op alligevel. Det kan jo være, at der kommer en forbi, som kunne finde det brugbart.
Indlægaf PellX21 » 19 mar 2016 15:21 Så strøg den gamle metro sgu i svinget her i mandags, så nu har jeg fået rigget det nye system til i en fart med en god kammerats hjælp. Det fungerer ganske udmærket, der er lidt længere ventetid på det varme vand - måske 2-3 sekunder - men der er nok af det, to brusebade på samme tid har fungeret fint. Buffertanken kan være helt nede og vende på 36-38 grader førend der er flammer i Pellx'en, som så varmer denne op til 70 c. Det har endnu ikke givet anledning til kolde bade eller koldt hus . Med den nye klima-shuntstyring er det slut med selv at justere på det ene og det andet, som vejret ændrer sig, det kører nu fuldautomatisk. Elpatronen er sat øverst i tanken, og er pt slukket. Meningen er at jeg vil slukke fyret 15/4-1/5 og se hvor længe jeg kan strække fyrslukket med brug af bare brændeovn og elpatron inden overskudsstrømmen er brugt.Jeg er meget spændt på den kommende drift, og om der i det hele taget er besparelser i vente. Lidt vil der være, da jeg endelig har fået genetableret en tidligere varmekilde i stuen med en fin lille væghængt 3kw brændeovn. Jeg bor på en mellemstor naturgrund, som kaster ½ til 1½ rm blandet træ af sig årligt ved helt alm. naturpleje, og det har længe irriteret mig, at jeg ikke har kunnet bruge det fornuftigt.
Indlægaf PellX21 » 01 maj 2016 10:14 Så er fyret slukket. Nu må brændeovnen og elpatronen stå for varmen og det varme vand. Efter anlægget blev ændret har jeg brugt cirka 40% mindre målt i forhold til samme periode sidste år.
Indlægaf PellX21 » 11 nov 2016 18:13 Fyret blev tændt 1/10 - det har kørt længe nok til at jeg tydeligt kan se, at der er en klar reduktion i forbruget i forhold til sidste år. Dette kan ikke kun tilskrives ombygningen i varmeanlægget, da jeg som før nævnt fik sat en brændeovn op i sommers. Den er brugt en del i denne svingende sommer, men er næsten ikke blevet brugt siden fyret blev tændt.
Indlægaf PellX21 » 04 maj 2017 15:05 Fyret blev slukket 1/5 og skal så først tændes igen 1/10. Nu kommer varmen fra brændeovn og elpatron i akkutanken (solcelleoverskud). Jeg har brugt en lille rummeter brænde i fyringssæsonen i den lille morsø, og brugt 3150kg træpiller. Med til historien hører også at den sidste af børnene er fløjet fra reden, så der har kun været ganske lidt varme på førstesalen.Men altså en reduktion på 1750kg fra sidste sæson, hvilket så ikke udelukkende kan tilskrives varmestyring fra bufferen og brug af elpatron om sommeren. Brændeovn og et mindre varmebehov skal medregnes også. I forhold til omkostningerne ved renovering/forbedring af varmeanlæg, så tvivler jeg lidt på det rentable i det - men noget skulle der jo ske da varmtvandsbeholderen stod af sidste år. Men at det er blevet nemmere at være ejer af et oldnordisk anlæg, det er der ingen tvivl om.